— Цяпер задача ў тым, каб абсталяваць іх святлодыёднымі лямпамі, — гаворыць Сяргей Цыбукоў. — Тым больш што ў Беларусі стварэннем святлодыёдных прыбораў займаюцца даўно і вельмі паспяхова. І ў гэтым сэнсе замена імпартных элементаў “матчасткі” ў святлафорах, пражэктарах, семафорах на беларускія была б і лагічнай, і правільнай. Я размаўляў пра гэта з вядомым фізікам, намеснікам старшыні прэзідыума НАН Беларусі Сяргеем Кіліным. Яму ідэя спадабалася. Абяцаў абмеркаваць яе ў дэталях са сваімі калегамі па акадэміі, дапамагчы. Дарэчы, з Сяргеем Якаўлевічам мы пазнаёміліся на юбілеі акадэміка Жарэса Алфёрава. Жарэс Іванавіч зацікавіўся, захацеў даведацца пра падрабязнасці, а даведаўшыся, падтрымаў прапанову.